กลุ่มขนส่งฟื้นตามการท่องเที่ยว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....บล.เคจีไอ (ประเทศไทย) 
บล.เคจีไอ (ประเทศไทย) ให้น้ำหนัก “มากกว่าตลาด” สำหรับกลุ่มขนส่ง โดยมีบริษัท ท่าอากาศยานไทย (AOT) เป็นหุ้นเด่น เพราะจำนวนนักท่องเที่ยวเพิ่งเริ่มเข้าสู่ช่วงฟื้นตัว และมีแนวโน้มปรับตัวเพิ่มต่อเนื่องตลอดช่วงที่เหลือของปีนี้
นอกจากจำนวนผู้โดยสารจะเติบโตตามการฟื้นตัวของเศรษฐกิจโลก ส่วนการประท้วงทางการเมืองในประเทศยังอยู่ในระดับที่ควบคุมได้ ทำให้ผลกระทบต่อตัวเลขนักท่องเที่ยวที่มายังประเทศไทยยังคงมีจำกัด แม้ว่าไตรมาส 2 จะอยู่นอกฤดูกาลท่องเที่ยวก็ตาม
ขณะที่ บล.เคจีไอ มองว่า จากฐานจำนวนนักท่องเที่ยวที่อยู่ในระดับต่ำเมื่อปีที่แล้ว จะทำให้อัตราการขยายตัวปีนี้ยังคงอยู่ในระดับสูงได้ต่อไป
ดังนั้น AOT เป็นหุ้นเด่นในกลุ่มขนส่ง จากผลประกอบการที่คาดว่าจะเติบโตสูงถึง 223.6% ในปีนี้ ตามการฟื้นตัวของปริมาณผู้โดยสารและมาตรการในการช่วยเหลือผู้ประกอบการและสายการบินที่ลดลง ในขณะที่ปรับลดคำแนะนำสำหรับบริษัท ทางด่วนกรุงเทพ (BECL) เป็น “ถือ” จาก “ซื้อ” เนื่องจากคาดว่าอัตราการเติบโตของปริมาณรถยนต์ผ่านทางจะชะลอตัวลงในระยะเวลาอันใกล้นี้จากฐานปริมาณรถยนต์ที่อยู่ในระดับสูงตั้งแต่เดือน มิ.ย. เป็นต้นไป
นอกจากนี้ BECL ยังมีความน่าสนใจลดลงในแง่ของเงินปันผล จากวงจรอัตราดอกเบี้ยขาขึ้น รวมถึงตลาดจะเริ่มกลับมากังวลเกี่ยวกับผลประกอบการของบริษัท ที่คาดว่าจะลดลง 30.9% ในปี 2554 ตามส่วนแบ่งรายได้ค่าผ่านทางที่ลดลง
“ในระยะสั้นราคาหุ้นในกลุ่มขนส่งจะได้แรงหนุนจากผลประกอบการที่แข็งแกร่งในไตรมาสแรก ปี 2553 ซึ่งเป็นช่วงฤดูกาลท่องเที่ยว โดยเราคาดว่าบริษัท การบินไทย (THAI) จะรายงานผลประกอบการโดดเด่นที่สุด (สนับสนุนทั้งจากผลการดำเนินงานตามปกติที่อยู่ในระดับสูงและกำไรจากอัตราแลกเปลี่ยน) ตามด้วย AOT และ BECL ตามลำดับ” 
อุตสาหกรรมการท่องเที่ยวยังคงฟื้นตัวต่อเนื่อง ปัจจุบันอุตสาหกรรมการท่องเที่ยวยังคงอยู่ในช่วงของการฟื้นตัว หลังจากได้รับผลกระทบอย่างรุนแรงจากปัญหาเศรษฐกิจโลกตกต่ำในช่วงที่ผ่านมา
จากข้อมูลของกองทุนการเงินระหว่างประเทศ (IMF) ตัวเลขผลิตภัณฑ์มวลรวมโลก (GDP) มีแนวโน้มปรับตัวขึ้นเป็น 3.1% ในปี 2553 หลังหดตัว 1.1% ในปี 2552 ซึ่งสะท้อนถึงจำนวนผู้โดยสารทั่วโลกมีแนวโน้มเพิ่มขึ้นตามการขยายตัวของ GDP โลกไปด้วย
ทั้งนี้ The International Air Transport Association (IATA) ได้ปรับอัตราการขยายตัวของจำนวนผู้โดยสารทั่วโลกในปี 2553 เป็น 5.6% ในเดือน มี.ค. จากเดิมที่ 4.5% ในเดือน ธ.ค.ที่ผ่านมา และพลิกจากที่เคยลดลง 2.9% ในปี 2552
แม้ว่าปัญหาการประท้วงการเมืองจะเกิดขึ้นในช่วงที่ผ่านมา แต่จำนวนนักท่องเที่ยวที่เข้าสู่ประเทศไทยยังคงอยู่ในระดับสูง จากข้อมูลของ AOT ตัวเลขผู้โดยสารที่สนามบินสุวรรณภูมิในเดือน มี.ค. 2553 ยังอยู่ในระดับปกติที่ 1.3 แสนคนต่อวัน (เทียบกับ 1.11 แสนคนต่อวันในเดือน มี.ค. 2552 และ 1.39 แสนคนต่อวันในเดือน ก.พ. 2553) ซึ่งดีกว่าตัวเลขผู้โดยสารที่หดตัวรุนแรงในช่วงการประท้วงทางการเมืองในปี 2552 มาก ทั้งนี้หากการประท้วงทางการเมืองยังอยู่ในระดับที่ควบคุมได้ ผลกระทบต่อจำนวนผู้โดยสารน่าจะมีจำกัด อนึ่ง การท่องเที่ยวแห่งประเทศไทย (ททท.) ได้คาดว่าตัวเลขนักท่องเที่ยวจากต่างประเทศจะเพิ่มขึ้น 10.0% พลิกจากที่เคยลดลง 3.4% ในปี 2552 อยู่ที่ 15.5 ล้านคน ในปี 2553 ในขณะที่คาดว่าตัวเลขการท่องเที่ยวในประเทศจะเพิ่มขึ้น 3.4% ตามอัตราการขยายตัวที่ 3.6% ในปี 2552 เป็น 90.0 ล้านคน ในปี 2553
คาดว่า AOT จะมีผลประกอบการเติบโตสูงถึง 223.6% ในปี 2553 ซึ่งเป็นอัตราการขยายตัวสูงสุดในกลุ่มขนส่ง โดยสนับสนุนจากการฟื้นตัวของตัวเลขผู้โดยสารและเที่ยวบินที่ 6.5% ในปี 2553 (พลิกจากที่เคยหดตัว 14.1% และ 12.0% ในปี 2552 ตามลำดับ) 
นอกจากนี้ มาตรการช่วยเหลือผู้ประกอบการและสายการบินของบริษัท (เช่น การลดค่าธรรมเนียมการจอดรวมถึงการให้ส่วนลดค่าเช่าต่างๆ) จะมีน้อยลงกว่าปีที่แล้ว โดยมาตรการใหม่ของบริษัทจะทำให้รายได้ลดลงเพียง 750 ล้านบาท ซึ่งน้อยกว่ามาตรการเดิมในปีที่แล้ว ซึ่งทำให้รายได้ลดลง 2,0003,000 ล้านบาท
แม้ว่าปริมาณผู้โดยสารของ AOT จะมีแนวโน้มลดลงในช่วงพ้นฤดูกาลท่องเที่ยวในเดือน เม.ย.มิ.ย. แต่มองว่าฐานจำนวนผู้โดยสารที่อยู่ในระดับต่ำเมื่อปีที่แล้วจะช่วยหนุนอัตราการเติบโตได้อย่างต่อเนื่อง ขณะที่ราคาหุ้นของ AOT จะได้แรงหนุนจากผลประกอบการที่แข็งแกร่งในไตรมาส 2/2553 (ม.ค.มี.ค. 2553) ตามการฟื้นตัวของปริมาณผู้โดยสาร และการสิ้นสุดของมาตรการช่วยเหลือผู้ประกอบการและสายการบินในเดือน ม.ค.ก.พ. 2553 จึงยังคงแนะนำ “ซื้อ” โดยมีราคาเป้าหมายที่ 47.50 บาท